2012. február 18-án vendégfellépő volt a "One Day" című alkotásával az Eurovíziós Dalfesztivál előtti ukrán döntőben. Tavasszal egy ukrán díjátadó ünnepségen adta elő Andrea Bocelli híres szerzeményét, a "Time To Say Goodbye-t" Alexander Krivoshapkoval karöltve, akit az ukrán X Factorban ismerhettek meg az emberek. Ősszel ismét a Krím Zenei Fesztiválon lépett fel az открывает "(Opens)" című dallal, mint az első Krím Zenei Fesztivál nyertese (2011). Ohnyevics és csapata hónapokon át dolgozott ezen az alkotáson, főleg a dal felvételén.2012. december 23-án sikert aratott a "Gravity" című dallal, ugyanis a maximális pontszámot szerezte meg az ukrán döntőben, így az énekesnő képviselhette Ukrajnát a 2013-as Eurovíziós Dalfesztiválon, a svédországi Malmőben. A dal szerzője Mikhail Nekrasov, aki Ruszlana (a 2004-es Eurovízió nyertese) győztesdalának szerzője.